== Handsketyper ==
De forskellige [[baseballpositioner]] benytter forskellige handsketyper:
* [[Pitcher]]en benytter en handske med lukket net, så han kan skjule, hvordan han holder hånden om bolden, og derved forhindre [[batter]]en i at aflæse [[pitch (baseball)|pitchet]].
* [[Baseballpositioner#Catcher (C)|Catcheren]] benytter en meget stor, rund handske med ekstra polstring for at kunne modtage hårde pitches. Handsken er ikke opdelt i individuelle fingre. Hvis pitcheren kaster [[Pitch (baseball)#Andre typer|knuckleballs]], vælger catcheren ofte at bruge en endnu større handske pga. dette pitchs uforudsigelige natur.
* [[Baseballpositioner#1. basemand (1B)|1. basemandens]] handske er også stor og lang, så han kan samle bolde op, der er blevet kastet lidt skævt til ham. Handsken er ikke opdelt i individuelle fingre.
* [[Baseballpositioner#Outfieldere|Outfieldernes]] handsker er normalt rimelig lange, så de kan nå frem til en bold, som de skal kaste sig efter. Handsken må dog ikke være for stor og klodset, så man nemt kan få bolden ud igen for at kaste den tilbage til [[Baseballbane#Infield|infielden]].
* [[Baseballpositioner#Infieldere|Infieldere]] (ud over 1. basemanden) benytter mindre handsker, der tillader dem mere bevægelsesfrihed, og hvor det er nemt at få bolden hurtigt ud af lommen.
{{Commonskat|Baseball gloves}}
Kommunikation Sport Kultur Samfundsvidenskab Organisationer